
Introductio. 


Af  edici  publici,  per  Magistratum  concernentem  provoca- 
ti, officium  est,  quaestionem,  in  casibus*  dubiis  legalibus, 
saepe  obvenientem:  syimm  morbus  y qualis  adesse  y vel  ahes^ 
se  •praetenditur y revera  'adsit  nec  ne?*‘  resolvere,  sicque 
postulatis  judicis  satisfacere.  — Sunt  enim  inter  mortales  multi,' 
qui  quemadmodum  nihil,  dummodo  desideratum  assequantur 
scopum , intactum  relinquunt , ita  saepe  saepius  et  diverso» 
in  auxilium  vocant  status  morbosos,  quibus  credulitatem  ali- 
orum eludere  tentant.  Quod  quidem  diverso  modo  in  effectum 
deducunt.  Alii  fors  poenas,  aut  incumbentia  quaedam  sibi  of- 
ficia, et  obligationes  evitare  volentes,  morbos  nequaquam 
praesentes  fingunt  — morbi  ficti  y simulati  — ; alii  ex  ana- 
logis fere  raotivis,  morbos,  quibus  revera  laborant,  celant, 
occultant  — 7norbi  celati  — . Multi  auctores,  ut  tertiam  spe- 
ciem similium  dubiorum  statuum  morbosorum  Morbos 
tos  adnotant,  proprie  tamen  hi,  ut  loco  suo  uberius  ostende- 
tur , ad  morbos  celatos  referendi  sunt  ,7  non  secus  ac  illi , qui 
scopo  fraudulento  arte  provocantur  — Morbi  provocati  — ad 
morbos  simulatos  spectant.  — > 

Sed  quemadmodum  morborum  simulationem  ita  eorum- 
dem  dissimulationem  eruere,  res  interdum  est  maximis  copu- 
lata cum  diificultatibns.  Neminem  enim  latet,  quomodo  parte 

ex  una  astuti  omnia  possibilia , quae  praesto  sunt,  media  et 
adminicula,  quibus  medicum  confundere,  seducere  valeant, 
in  usum  vocant  *);  parte  ex  altera  vero  medicum  cautum  es- 
se oporteat , nefors  e praeconcepta  opinione  ubique  fraudem, 
ubique  illusionem  quaerat,  sicque  facile  etiam  innocentes  in 
damnum  et  periculum  conjiciat.  — 

Quod  autem  ipsam,  dubiorum  similium  statuum  morbo- 
sorum, legalem  concernit  investigationem,  circa  hanc  in  ge- 
nere sequentia  observanda  erunt:  Exploratio  e supposito  ae- 
grotantis , si  rerum  adjuncta  admittunt , liat  ex  abrupto 
et  inopinate  ita,  ut  investigando  nullum  concedatur  tempus 
semet  pro  Scena , quam  ludere  cupit , praeparandi , aut  ne- 
cessaria illa,  quibus  dolum  in  effectum  mittere  intendit,  ad- 
minicula sibi  procurandi.  Faventibus  circumstantiis  non  abs 
re  erit  suspectam  talem  personam,  sub  initio  investigationis, 
de  huius  scopo,  in  dubio  relinquere  alias  iterum  magis 
consentaneum,  linique  maximae  conveniens  erit,  astutum, 
dum  solum  inobservatnmque  semet  existimat,  in  secreto  obser- 
vare, aut  eundem,  personarum  lide  dignarum , strenue  com- 


Quam  facile  medicus  falli  possit',  casus  sequens  documento  sit. 
Hebraeus  epistolam,  quae  nisi  pecunias  deposuisset  ad  locum 
destinatum,  fore  minabatur,  ut  aedes  illius  incendio  tradantur, 
ad  Magistratum  defert,  factique  suspectum  assignat  juvenem  nec 
obaeratum  , nec  moribqs  dissolutis  viventem , quod  mutilas  a se 
pecunias  petiisset.  Carceri  inclusus  fatetur  factum,  serius  ma- 
niacum se  fingit,  talemque  medicus  quidam  declarat.  JamFr  ank 
ad  inquirendum  reum  mittitur,  qui  illi,  quod  iam  pridem  usus 
esset  medico  ordinario,  fraudem  fatetur,  sanaque  per  triduum 
ipsi  loquitur.  Re  renunciata  ad  principem  Spirensem  causa  llei- 
delbergam  mittitur,  reusque  ad  mortem  damnatur.  Qua  senten- 
tia comperta,  universa  in  Frankium  concitabatur  civitas.  In 
aedes  correctionis  defertur  juvenis  , ex  quibus  aedes  matris,  te- 
nere amatae,  conspicere  poterat.  Post  aliquot  tempus  maniacus 
denuo  comparet , foeces  suas  devorat,  emaciatur  pallidus.  F r a n k 
fidem  nunc  habens  habitationis  mutationem  proponit.  Interca 
\)cr  carceris  praefecti  filiam  a sc  gravidam  Argentoratum  fugit 
unde  litteras  dimittit,  quibus  fraudem  patefacit.  — r 

mittere  observationi.  — Caveat  medicus  ne  dolosum  mox  ad 
initium  investigationis  faciat  intelligero,  pro  cuiusnam  tarinae 
homine  is  habeatur.  Tutius  omnino  procedet , dum  sincerita- 
tem quandam  et  crudelitatem  allectando,  assertis  deceptoris 
malevoli  lidem  et  assensum  praebere,  sicque  semet  per  eun- 
dem quasi  delusum  videri  patiatur,  hoc  enim  modo  citissime, 
securissimeque  illuc  deducet  astutum , ut  is  minus  cautus , ver- 
bo aut  opere  semet  prodat,  Dantur  interim  casus  etiam  tales, 
in  quibus  semitam,  priori  e diametro  oppositam,  sequi  omni- 
no oportebit,  — 

Examen  similis  aegrotantis  in  genere  secundum  artis 
quidem  regulas  instituendum  erit,  illud  tamen  multifariis , a 
casu  individuali  coram  habente  dependentibus , modificationi- 
bus obnoxium  esse,  nemo  sanae  mentis  negabit.  Magna  sub 
hoc  patientia  et  diligentia  opus  est.  Si  difficilis  aleae  res  est 
in  morbos  inquirere,  si  judices  aequi  plures  sibi  dies  sumunt, 
ut  accusati  culpam , vel  impunitatem  eruant , quid  de  medicis 
cogitandum,  qui  de  salute  hominum  decernentes,  cum  levita- 
te inceduut  ? At  aeger  talis  examinandus  non  solum  verbis  , 
sed  cunctis  etiam,  si  opus  est,  sensibus,  imprimis  visu  et  tactu. 
Decoris  tamen  ac  honestatis , in  sexu  praesertim  sequiore,  ra- 
tio diligenter  est  habenda,  Necessarium  erit  porro  rationem 
omnium,  vilissimorum  etiam  momentorum,  aegrique  circum- 
stantiaruiii  habere , hae  enim  majorem  non  raro  brevi  nobis 
suppeditant  claritatem , quam  in  horas  etiam  bene  multas 
protractum  examen. 

Morbi  quidam  singularem  imprin^unt  notam  corpori , aut 
peculiari  semet  manifestant  habitu  externo,  v.  gV.  Amauro- 
sis, cataracta,  morbi  pectoris,  epilepsia  etc.  ubiubi  igitur 
morbi  similes,  signis  his  externis  deficientibus  accusantur, 
magna  certe  ibi,  iam  a priori,  simulationis,  fraudisque  ori- 
tur suspicio.  — In  casibns  momentosis,  difficulter  cogoscendis 
iie  speres  fore,  ut  prima  mox  visitatione  rem  omnem  eruas, 
(piae  accurata  sub  indagine  nonnisi  post  septimanas  bene  mul- 
tas interdum  eruitur.  In  tali  casu  non  raro  accidit,  ut  visita 

alia,  tertia  aut  quarta,  scena  notabiliter  immutata,  non  par- 
vam rei  affundat  lucem.  — Quamvis  vero  in  genere  status 
aliquis  morbosus  praesentibus  solummodo  omnibus  essentiali- 
bus symptomatibus,  qua  vere  existens  considerandus  sit;  at 
symptomatibus  ne  nimium  fidas,  nec  illico,  dum  aliqua  desunt 
fraudem  subversari  credas,  quam  multiplici  enim  modo  natu- 
ra, pro  diversa  constitutione  organismi , externam  morbi  que- 
at modificare  manifestationem,  medicus  expertus  non  potest 
non  scire.  — Ceterum  in  similibus  investigationibus,  omnem 
possibilem  medicus  sibi  comparet  notionem  de  praeteracto' 
aegrotantis  vivendi  modo,  morbis  exantlatis,  consuetudini- 
bus etc.  — Quae  ex  aegro  cognosci  nequeunt , ex  affinibus 
et  vicinis  sunt  quaerenda. 

Quid  de  remediis  externis  dolores  cientibus,  quae  inter- 
dum ad  detegendam  veritatem  adhibere  necesse  est , tenendum 
sit,  sno  loco  uberius  exponetur,  hic  meminisse  sufficiat , ea- 
dem nonnisi  in  casibus  urgentissimis , subversante  gravi  frau- 
dis suspicione  (fortiora  nonnisi  cum  consensu  et  auctoritate 
concernentis  Magistratus)  et  tali  modo  adhibenda  esse,  ne 
exinde  sive  sanitatis,  sive  vitae  redundet  in  individuum  iis- 
dem subjiciendum,  pericqluiu. 

Ilforbi  ficti,  simulati. 

Morbi  diversi)  diversis  ex  causis  simulari,  imitariquo 
solent.  Dantur  etenim  homines,  qui  morbo  quodam  sese  la- 
borare putant,  quin  eodem  revera  laborent;  sed  dantur  etiam 
tales , qui  morbo  quodam  sese  laborare  simulant , ut  certis 
officiis  et  obligationibus  semet  subducant , militia  v.  gr.  qui 
eximi  volunt;  ut  poenas,  v.  gr.  corporales  aut  carcerum  evi- 
tent ; ut  aliorum  misericordiam  et  crumenam , prout  id  men- 
dici et  vagabundi  facere  solent,  emungant;  ut  attentionem 
aliorum  excitent,  aut  alio  quocunque  demum  imponant  modo ; 
sunt  denique  et  tales,  qui  morbo  sese  laborare  fingunt  ex  ma- 
litia, ut  videlicet  illum  , cuius  curae  et  tutelae  concrediti  sunt, 
in  sollicitudinem  et  anxietatem  conjiciant.  — Ceterum  probe 
animadvertendum,  morbos  similes  non  semper  perfecte  fictos 
esse,  subinde  enim  morbi  tales,  quamvis  in  exiguo  gradu 
revera  praesto  sunt , sed  tantum  ob  causas  iam  superius  al- 
latas ab  astutis  multum  exagerantur , intenduntur. 

Simulantur  vero  morbi  potissimum  tales,  quorum  sym- 
ptomata admodum  in  sensus  cadunt,  et  facile  imitari  possunt, 
aut  tales , qui  certis  tantum  intervallis  redeunt , tempore  vera 
intermedio  sanitatem  intactam^  relinquunt,  e.  gr.  epilepsia. 
Rarius  seliguntur  in  hunc  finem  morbi  chronici,  decursus  lenti» 
nullis  peculiaribus,  attentionem  aliorum  hominum  excitanti- 
bus signis  stipati , ad  hos  enim  imitandos  enormis , ut  quivis 
facile  perspiciet,  requiritur  patientia,  singularis  attentio  et 
animi  praesentia . magnaque  sui  ipsius  abnegatio.  — Interim 
pauci  selummodo  existunt  morbi , qui  non  iam  fraudulenta 
ex  intentione  imitati  fuissent,  et  quidem  saepe  singulari  cum 
dexteritate,  admirabiliqne  patientia  et  constantia.  In  casibus 
tamen  quibusdam  et  id  observatum  est , quod  morbi  nonnulli , 

V.  gr.  Epilepsia,  per  longius  continuatam  imitationem,  realis 
habitualisque  evaserit.  — 

Kelate  ad  media  et  adminicula,  quibus  medicus  certus 
de  eo  reddatur,  num  morbus  quidam  simuletur,  nec  ne? 
sequentia  sunt  tenenda : symptomata  morbi , tamquam  produ- 
cta activitatis  naturae , nunquam  sincere , sed  semper  tantum 
in  certo  verisimilitudinis  gradu  imitari  queunt.  Subversante 
igitur  suspicione,  Medici  interest  detegere,  in  quantam  phoe- 
nomena  praesentia  in  ipso  organismo  orta,  vel  vero  per  co- 
namen et  adstrictionem  impostoris  producta  sunt.  Uoc  perspice- 
re interdum  non  adeo  arduum  est,  in  multis  tamen  casibus 
multis  praemitur  difficultatibus,  imprimis  si  deceptor  peculiari 
aliqua  polleat  dexteritate,  si  in  scena,  quam  ludit,  bene  exer- 
citatus sit,  ac  demum  si  peculiaribus  sive  individualibus,  sive 
externis  adjuvetur  relationibus.  In  genere  tamen  admodum 
pauci  tantum  existunt  homines , qui  necessariis  dotibus , im- 
primis animi  praesentia  et  constantia  tali  in  gradu  provisi  es- 
sent, qualis  requiritur  ad  rite,  consequenterque  praefixum 
sibi  planum  persequendum,  quive  continuis,  diversissimisque 
experimentis  et  periculis  non  tandem  succumbant.  Accedit  et 
id,  quod  communiter  illi,  qui  similem  in  effectum  deducere 
intendunt  astutiam,  de  natura  et  decursu  morbi  simulandi 
iiistam  non  habeant  cognitionem,  quo  fit,  ut  in  eius  sympto- 
matum iinnhtatione  graves  committant  errores,  e quibus  mi- 
nus etiam  attentus  observator  fraudem  facile  cognoscet.  — 

Invigilet  medicus  dum  suspectum  talem  examinat  aegrum. 

an  non  ille  perplexitatem  , inoertitudinem,  haesitationem,  aut 

* 

e contra  an  non  temeritatetn  quamdam  prodat?  attendat  porro 
ad  modum  et  rationem  qua  suspectus  morbi  enarrat  historiam, 
an  non  fors  contradictiones  in  eam  involvat?  Inquirat  sedulo 
in  omnia  adlata  etsi  vilissima  momenta  et  circumstantias;  ca- 
veat tamen  ne  ob  immature,  inoportunoque  tempore  prodi- 
tum dubium  et  diffidiam,  simulantem  ad  majorem  constan- 
tiam, ad  diligentiorem , cautioremque  fraudis  persecutionem 
incitet,  sicque  semet  ipsum  mediis  et  auxiliis  ad  eruendam 

veritatem  necessariis  privet.  Dolum  potius  conelur  vertere 
dolo,  anxius  etenim  et  anceps  dum  haeret  impostor,  nescitque 
quid  fidei  apud  medicum  meruerit,  cum  per  exagerationem  et 
exaltationem  omnium  momentorum,  majorem  assertis  suis  vim 
probandi  conciliare  nititur,  involuntarie  contradictionibus  et 
erroribus  intricatus,  fraudem  denudabit,  — Visitet  aegrum 
suspectum  medicus  tempore  indeterminato , saepe  tali,  quo  ille 
minime  opinatur  id  fore  futurum,  v.  gr.  mane  summo,  aut 
vespera  sera,  clam  eundem  observet  et  auscultet,  dum  is  se- 
curum ab  insidiis  semet  putat,  aut  in  somno  constitutum,  ju- 
vabit interim  hoc  negotium  et  aliis,  confidentia  medici  dignis 
personis  concredere.  Nec  inutile  videtur,  si  medicus  historiam 
morbi , per  aegrum  relatam , cum  omnibus  etiam  singulari- 
bus momentis  bene  mente  teneat,  sic  etenim  flet,  ut,  dum 
hanc  repetitis  vicibus  aegrum  praestare  jubet , irrepentes  ne-t 
fors  in  eam  errores  et  contradictiones  facillime  animadvertat. 
Imo  per  saepius  iteratum  examen  non  raro  succedit  medico 
rem  illuc  perducere,  ut  pertinacissimi  etiam  deceptores  taedio 
tandem  pertesi,  et  confusi,  in  fine  propositorum  suorum  im- 
memores,  impatientesque , semet  ipsos  prodant.  — 

Dum  suspectus  talis  aeger  custodiae  publicae  non  sub- 
jectus inter  suos  versatur,  his  etiam  clam  invigilandum  erit, 
-persaepe  enim  impostori  hac  ex  parte  auxiliatrices  solent  sup- 
peditari manus , quod  postremum  si  quidem  comprobatum  fue- 
rit, investigandus,  si  rerum  adjuncta  admittant,  influxibus 
his  subtrahendus  erit,  — 

Si  continuata  solerti , accurataque  observatione  com- 
pertum fuerit,  quod  insimulato  per  aegrum  morbo,  essentia^ 
lia  quaedam  symptomata  continuo  desiderentur,  aut  quod  alia 
quaedam  eodem  tempore  simul  occurant,  quae  ipsius  morbi 
naturae  convenienter  simul  existere  nequeant,  aut  quod  mor- 
bus praetextus  inconsuetum,  omni  experientiae  alienum  ob-, 
servet  decursum,  aut  quod  accusata  morbi  causa,  cum  eius 
reali  existentia  nullatenus  cohaereat,  aut  denique,  quod  in  in- 
dividuali  subjecti  relatione  fundata  simulationis  causa  subver- 

setiir,  tunc  omnino  maxima  cum  probabililatc  suspcctuiii  ta> 
lem  aegrum  fraudis  arguere  licebit.  — 

In  casibus  quibusdam  ad  veritatem  eruendam,  medicami- 
na quoque  in  usum  trahere  juvabit.  Subinde  euirn  adhibitis 
remediis  perfecte  indifferentibus  nimii  adscribuntur  effectus, 
aut  tales,  qui  porrectis  remediis  nullatenus  respondent  efc. 
Praescripta  nauseosa,  ingrati  odoris,  saporisque  medicamen- 
ta, applicatio  remediorum  externorum  dolores  excitantium 
coordinatio  diaete  tenuis,  prohibita  sermocinatio,  interdi- 
ctus usus  fumi  tabacae,  potuumque  spirituosorum  v.  gr.  vini; 
cremati  etc,  rem  non  raro  illuc  perduxere,  ut  suspecti  tales 
aegri , argutias  suas  palam  tandem  confiterentur.  Cum  reme- 
diis doloriiicis,  uti:  Synapismis,  vesicantibus,  causticis,  mo- 
xa,  ferro  candente  etc. , medico,  quem  leges  humunitatis  sem- 
per  prae  oculis  habere  oportet , caute  mercandum  est , eo 
quidem  a fortiori , cum  rei  veritas  nec  his  quidem  semper 
eruatur.  Sicut  enim  parte  ex  una  possibile  omnino  est , ut 
individuum  quodpiam  revera  aegrotans,  ast  debilis  constitufio- 
uis  semet  fraudis  arguat  saltem  ea  propter,  ut  a causatis  per 
haec  remedia  cruciatibus  liberetur;  ita  parte  ex  adversa  fieri 
iterum  potest,  ut  veri  etiam  deceptores  per  applicationem  si- 
milium remediorum  adhuc  magis  obstinati,  consequentesque 
reddantur , durantihusque  suh  cruciatibus  admirabili  cum  re- 
signatione  et  animi  fortitudine  sese  consolentur  eo,  quod  su- 
peratis et  his,  tandem  ad  desideratam  perveniant  metam.  Ideo 
in  cunctis  casibus  similibus  summa  praecautione  opus  est» 
medicusque  ad  remediorum  horum  usum  tunc  tantum  recurrat, 
ubi  fraudem  subversari  maxima  cum  probabilitate  suspicatur, 
aut  si  haec  plane  iam  alibi  evicta  est.  Probe  pono  notandum, 
remedia  similia  semper  etiam  morbi,  adversus  quem  in  usum 
trahuntur,  naturae  respondere  debere,  neve  illi,  qui  iisdem 
subjiciendus  est,  detrimentum  sanitatis,  aut  vitae  adferant* 
Saepe  sufficit  si  medicus  similium  remediorum  applicationem 
aut  minetur,  aut  apparatum  eorum  aegro  monstret,  vivamque 
dolorum  sic  excitandorum  eidem  conetur  describere  imaginem, 


13 


tunc  enim  non  raro  timore  perculsus  talis  aeger  fraudem  fa- 
tetur. Interim  tamen  medicum  et  illius  oportet  esse  menioremj 
quod  terror  subitaneus,  in  individuis  imprimis  debilioribus 
magnum  saepe  sanitati  adsciscat  detrimentum,  quodve  loco  si- 
mulate veram  provocare  valeat  epilepsiam.  — Mitiora  huius 
generis  remedia,  v.  gr.  leviores  acupuncturae  in  simulata 
paralysi  singularum  organismi  partium , sine  discrimine  ten- 
tari  possunt.  — 

E morbis,  qui  ab  impostoribus  potissimum  pro  simula- 
tione seligi  solent,  praecipui  sunt  sequentes : 

Epilepsia  saepe  lingitur  et  lingitur  quidem  sat  facile  a 
mendicis,  ab  iis  qui  militiae  adstringuntur,  aut  carceri  includun- 
tur etc.,  quorum  quidam  nec  ad  acum  sub  unque  adactum  dolo- 
ris sensum  edunt.  Solers  saepiusque  repetita  observatio,  duran- 
tibus insultibus,  unicum  est  medium  veritatis  detegendae.  In  epi- 
lepsia vera  ingruentibus  convulsionibus  perit  sensus  et  consci- 
entia , hinc  aeger  non  est  in  statu  semet  ad  locum  aliquem 
aptum  conferendi , ibique  paroxismum  exspectandi , quae  cau- 
sa frequentium  sub  lapsu  laesionum.  Lapsus  subitus  saepe  cum 
clamore  contingit.  Quidam  antequam  labantur , in  gyrum  a- 
guntur,  alii  currentes,  terramque  calcitrando  tundentes  cor- 
ruunt, quam  tundere  saepe  pergunt  collapsi.  — Oculi  sunt 
lixi , pupilla  immobilis , erga  stimulum  lucis  insensilis , vel 
spasmodice  tremens  etc.  In  epilepsia  simulata  insultus  potis- 
simum in  praesentia  multorum  hominum,  et  saltem  de  die, 
nunquam  noctu  continguunt , paroxismi  omnes  eundem  tenent 
decursum , (quod  in  epilepsia  vera  locum  non  habet)  potissi- 
mum etiam  diutius  protrahuntur;  ob  defatigationem,  quae 
deceptorem  invadit  convulsiones  circa  linem  insultus  commu- 
niter evadunt  debiliores,  — Ante  lapsum  simulator  focum  qne- 
rit , laesiones  evitaturus , securum , si  tamen  hae  contingant, 
indicia  doloris  iu  lineamentis  faciei  depinguntur.  Modus  et 
ratio , quo  motus  convulsivi  extremitatum  fiunt , produnt  quid- 
piam  artificialis.  Pupilla  ad  stimulum  lucis  intensioris  contra- 
hitur ; spuma  vel  nulla  os  tegit , vcl  mera  constat  saliva , ut 

producitur  per  saponem , aliasque  similes  in  os  susceptas  ma- 
terias; desideratur  porro  parvus,  contractus;  frequens,  inor- 
dinatus pulsus,  cordis  palpitatio,  contractiones  musculorum 
abdom:  difllcilis  stertens  respiratio.  Priapismus  ac  seminis 
eiaculatio  in  viris , urinae  cum  impetu  involuntaria  evacuatio 
epilepsiae  quidem  verae  propria  sunt  signa  , ex  illorum  tamen 
defectu  ad  fraudem  nequaquam  valet  conclusio.  Praeter  haec 
adlala  momenta , quae  penes  diligentem  observationem  iam 
sola  saepe  sufficiunt  ad  fraudem  denudandam  , in  casibus  non- 
nullis ad  remedia  dolorilica  mitiora,  irritantia,  sternutatio- 
nem provocantia  etc.  confugere  fas  erit.  — Fortiora  , uti:  fer- 
rum candens,  moxa  etc.  summa  nonisi  cum  cautela  solummo- 
do tunc  adhibeat  medicus,  ubi  de  subversante  fraude persva- 
sus,  obstinatum  via  alia  ad  fassionern  perducere  nequit  Ce- 
terum et  hic  prae  oculis  habeat,  dari  partim  homines,  qui 
maximos  etiam  dolores  cruciatus  cum  conterntu  sustinent,  par- 
tim vero  possibile  esse,  ut  verus  etiam  insultus  epilepticus, 
per  actionem  fortiorum  remediorum  externorum  inSyst:  Ner- 
vosum, interrumpatur,  aut  applicationem  eorum  tunc  conti- 
gisse, cum  insultus  utique  iam  finem  attigerat,  quo  in  casu 
sublatae  convulsiones  iniuste  adplicitis  adscriberentur  remedi- 
is fortioribus  externis. 

Quod  de  epilepsia  dictum  est,  valet  etiam  de  aliis  mor- 
bis spasmodicis,  uti:  Chorea  Sancti  Viti;  Tarafituhsmo 
Catalepsi;  Tetano  etc.  qui  tamen  multo  difficilius  quam  epi- 
lepsia imitantur,  partim  quod  eorum  symptomata  essentialia 
inter  plebem  minus  cognita  sint,  partim  vero,  quod  simula- 

'*)  Tarantulismus  morbus  (apud  nos  vix  occureus)  qui  per 
tarautulae  ictum  induci  quondam  putabatur , non  sanandus,  nisi 
per  sudores  largos  inter  saltationem  protractam  excitatos.  Exem- 
pla habet  Hartholinus  observationum  centuria  VI.  etc.  habet 
Wedel.  Baglivius  melodiam  adeo  reliquit,  ad  quam  salta- 
tio esset  instituenda.  At  ictu  tarantidae  nonnisi  tumor  dolens 
inducitur.  Saltandi  furor  certe  fingebatur,  sive  ut  vel  saltandi 
desiderio  impune  satisfacere  focminae  posscut , sive  ut  aliis  im- 
ponerent, clcmosiiuuu  referrent  etc. 

fio  eorum  in  longum  protracta  multis  cum  incommodis 
conjuncta  incedat.  — Applicatio  remediorum  dolores  cienti- 
um et  in  Ilis  ad  fraudem  evertendam  plurimum  contribuit, 
et  quidem  eo  a fortiori , quod , praesertim  in  postremis , ter- 
ror et  dolor  vehementibus  convulsionibus  nequaquam  larvari 
possit.  In  simulata  catalepsi  membrum  onere  gravatum  mul- 
to celerius  dehiscit  quam  in  vera;  in  situm  autem  incom- 
modum delatum  mox  tremere,  et  hunc  derelinquere  sataget. 

Convulsiones  leviores , spasmi  hysterici  non  raro  a fe- 
minis simulantur.  Observatio  pulsus,  qui  in  plurimis  alTectio- 
nibus  spasmodicis  parvus,  irregularis  et  contractus  est  bonum 
suppeditat  criterium.  Simulatam  hysteriam  a vera  medicus  fa- 
cile distinguet,  dummodo  posterioris  apprime  noscat  decursum. 

Animi  deliquium  s Lethargia,  saepe  feliciter 

imitantur.  — Praeter  investigationem  pulsus,  et  strenuam  ob- 
servationem in  similibus  casibus  remedia  doloritica  medicum 
ad  scopum  deducent. 

Imitatos  insultus  apopleclicos  per  sedulam  et  accuratam 
respirationis  observationem  medicus  cognoscet , imposibile  et- 
enim est  stertorosam  respirationem  longius  in  tempus,  uti 
hoc  in  Apoplecticis  obtinet,  protrahere;  e defectu  frigidi, 
viscidique  sudoris , aliorumque  notissimorum  symptomatum,  et 
denique  et  exinde , quod  apoplecticus  status  non  facile  pluri- 
bus duret  diebus , quin  morte , aut  alio  quodam  morbo  secun- 
dario terminaretur.  — 

Paralyses  partium  organismi  singularum  admodum  fre- 
quenter simulari  solent.  Partis  tamen  e supposito  paralyticae 
vegeta  conditio , praesensque  sensibilitas , quam  per  applica- 
tionem moxae,  ferri  candentis , institutam  urticationem,  acu- 
puncturani,  detegere  licet,  — fraudem  accusant.  Paraly^ 
sis  vesicae  urinariae,  et  exinde  promanans  impotentia  uri- 
nam retinendi  num  simulata  sit  cognoscitur,  si  simulator  ad 
urinam  mittendam  provocatus , hanc  pleno  rivo  evacuet , vel  ' 
si  summo  mane  per  immissum  cafhelcrem  insignis  effluat, 
urinae  quantitas.  — 


10,, 

Cautus  interim  sit  medicus  in  testimoniis  circa  morbos 
nervosos  tradendis,  ne  dece]>tus  fors  sontem  poenis  eripiat , 
aut  tide  non  solum  sua  , sed  aliorum  quoque  medicorum  pes* 
suindata  efficiat , ut  vere  aegrotans  durius  habeatur  a judi- 
ce, ut  Frattk  contigisse  novit  sacerdoti,  qui  rejecto  Gatten- 
hofii  consilio , ex  Carcere  subterraneo  non  est  exemptus , at- 
que post  biduum  decessit.  — 

Ebrietas  (Quamvis  prorbie  ad  morbos  non  spectet,  hic 
tamen  commemoranda)  non  raro  simulatur  a malevolis , dum 
ob  commissas  illegales  Actiones  poenas  incurrunt,  quas  sic 
modificatas  et  mitigatas  habere  cupiunt.  In  simili  quidem  ca- 
su medicus  rarissime  oportuno  advocatur  tempore,  quo  prae- 
textam ebrietatem  observare,  veram  a ficta  discernere  pos- 
set , dum  tamen  id  fit , fraudem  facile  perspiciet.  — 

Status  psychici  abnormes  : melancholia , mnrlia , furor ^ 
stultitia  s stupiditas , fatuitas  i cretinismus  frequentissime  et 
simili  ut  ebrietas  e scopo , — ne  videlicet  commissa  delicta 
reis  imputentur,  aut  imputata  mitius  puniantur,  — simulan- 
tur, et  quidem  persaepe  optimo  cum  successu.  Interim  simu- 
latio statuum  animi  morbosorum  saepe  iam  inde  cognoscitur , 
quod  tales  astuti,  turbatum  suum  mentis  statum  studioso,  in 
sensus  nimium  incidente  modo , ostentant , symptomataque 
adfcctentur , quae  diversissimis  animi  morborum  formis  pro- 
pria sunt.  — Periodici  huiusmodi  morbosi  animi  status  sub- 
inde, magna  cum  dexteritate  et  verosimilitudine  imitantur, 
illi  vero,  in  quibus  nulla  conceduntur  mentis  intervalla  luci- 
da difficillime  et  rarissime  tantum  longiori  tempore  tam  con- 
sequenter simulari  possunt,  ne  protracta  accurata  observatio- 
ne fraus  tandem  detegatur.  Peculiaria  statuum  animi  morbo- 
sorum criteria  sunt:  Vesanorum  nota  immundities,  exigua re- 
ceptivitas  erga  remedia  emesim  moventia,  contemptus  frigo- 
ris, et  specificus  vesanorum  odor  (Hili  et  Burronos)  etc.  No- 
tandum tamen , quod  signa  haec  interdum  apud  vere  vesanos 
etiam  desiderentur.  — 

Nostalgia  a militibus,  famulis  etc.  in  exteris  regnis  ser- 
vientibus fingi  solet.  — Vera  et  genuina  Nostalgia  brevi  tem- 
pore insignes  in  organismo  producit  mutationes , quales  sunt : 
emaciatio,  pallor , appetitus  prostratio,  somni  fuga,  tristitia  • 
etc.  ubi  e contra  deceptor  corpore  et  animo  bene  valens  ci- 
bos et  potus  non  aversatur.  — 

Somnambulismus  i Impiraiio  ^ Demonismus  saxxi  status, 
quos  impostores  iam  ab  antiquis  temporibus  in  usum  vocarunt 
ut  attentionem  aliorum  excitent,  commoda' quaepiam  acquirant, 
sicque  desideratos  consequantur  fines,  Pro  diversa  constitutio-  , 
ne  horum  statuum , diversa  quoque , per  casum  singulum  de- 
terminanda , veritatis  eruendae  ergo  adhibenda  erunt  media 
et  adminicula. 

Vitia  et  morbi  organorum  sensuum  simulantur  a tironi- 
bus, ut  a militia  eximantur,  a mendicis  et  vagabundis,  ut 
misericordiam  aliorum  moveant.  — Surdo-mulorzm  diligens 
observatio  momenta  suppeditat  diagnostica,  quibus  statum  ab- 
normem verum  a ficto  facile  dignoscere  est.  iVIodus  gerendi 
surdo-mutis  proprius,  peculiares  quos 'eliciunt , aures  aliorum 
male  ferientes , toni  non  facile  ab  astutis  imitari  queunt.  Sur- 
dus simulatus  facile  semet  prodit  si  inopinate  acclametur  no- 
men illius,  si  in  illius  vicinia,  aut  tempore  somni  strepitus,  ex- 
plosio V.  gr:  sclopeti  etc.  contingat.  Nec  superfluum  videtur 
meatum  auditorium  externum  explorare , num  corpora  pere- 
grina huc  per  simulantem  fors  introducta,  imitationem  status 
huius  abnormis  non  adjuvent.  Non  raro  detegitur,  quod  im- 
postores per  injectas  materias  acres,  causticas  artificiales  pro- 
vocent mjiammationes  et  fluxus  aurium.  — Mutum  fictum 
clam  observare , auscultare  juvabit , an  non  fors  solum  se- 
met existimans,  secum  ipso,  aut  in  somno  sermocinetur, 
prosunt  et  hoc  scopo  remedia . dolorifica.  Dum  defectus  lo- 
quelae sine  de  fectu  auditus  simulatur,  adesse  debent  vitia  , 
organica  instrumentorum  ad  loquelam  conferentium  vel  pa- 
ralysis nervorum  concernentium  — E vitiis  et  morbis  or- 
gani visus  simulatis  ante  omnia  commemorandu  erit  coeci' 

tas.  — In  Amm^osi  characteristica  sunt  j dilatatio  et  imrao> 
biiitas  pupillae.  Prior  quidem  provocari  potest  per  instillatio- 
nem  quorumdam  narcoticorum  in  occuluni  factam  , horutn  ta- 
, inen  virtus  brevi  solummodo  durat  tempore  , frausque  per 
continuatam  strenuam  observationem  brevi  patebit,  confirma- 
tur haec  insuper,  si  aeger  ad  inopinatam  admotionem  instru- 
menti cuspidati,  caput  retrahat,  vel  nictitet;  praeterea  bene 
etiam  advertendum , num  notus  amauroticorum  situs  sub  in- 
cessu adsit,  nec  ne?  Myopia  et  Presbyopia  simulata  per  ap- 
plicationem vitrorum  convexorum  et  concavorum  cognoscitur. 
Inflammatio  bulbi  occuH  et  palpebrarum  per  instillata  acria 
et  caustica  remedia  artificialiter  producitur,  haec  tamen  in- 
stituta therapia  rationali  cito  et  facile  suftertur,  dummodo 
aeger,  continuae  observationi  subjectus  impediatur  organon 
hoc  novitus  irritare.  — 

Quemadmodum  vitia  et  morbi  organorum  sensuum ; ita 
et  alii  naevi  corporis , potissimum  in  sphaeram  Chirurgiae 
pertinentes,  partim  accusantur,  partim  imitantur,  v.  gr.  tu- 
mores ; indurationes ; ossium  fracturae , luxationes , con- 
tracturae, prolapsus  i herniae,  hydrops,  struma^  ulcera, 
aliiqne  morbi  cutanei.  Sic  solent, impostores  non  raro  v.  gr. 
Pemphigum  simulare  per  applicationem  vesicantium ; prolap- 
sum intestini recti^  ope  intestini  bovini  sanguine  imbuta  spongia 
farcti ; prolapsum  uteri  eodem  fere  modo ; ulcera  usu  reme- 
diorum acrium  causticorum  et  epispasticoruui ; emphy- 

sematicos  per  inflatum  infra  cutim  aerem  etc. — In  casibus  tamen 
his  singulis  fraus  facile  detegitur,  si  pars  adfecta  bene  mundata 
diligenti  et  accuratae  subjiciatur  investigationi.  Artificialiter  pro 
vocata  et  sustentata  ulcera  et  inflammationes  sanantur  sat  cito 
et  facile,  dummodo  cura  habeatur,  ne  subjectum  illis  obnoxium 
campum  acquirat , remedia , quibus  olim  status  hos  abnormes 
produxit , porro  quoquo  adhibendi.  — 

Morbi , qui  cum  excretionibus  peculiaris  indolis  conjun- 
cti sunt , uti : Haemoptoe,  haemorrhoides,  aut  haemorrhagia 
e partibus  genitalibus  tam  apud  viros,  quam  foeminas,  per 

ahsimituni , aut , ut  corpus  delicti , monstratum , sanquinein 
animalem,  per  bolum,  aut  alias  materias  tingentes  imitari  so- 
lent, aut  denique  sanguis  ejectus,  suctione  e gingivis  elicitur. 
Phthisis  purulenta  per  usum  copiosum  expectorantium  v.  gr. 
ficuum,  simulari  potest,  aut  vero  sputa  moustrata,  certis 
materiis  remixta , sicque  puri  similia  reddita  sunt.  Cum  ta- 
men in  simili  casu  reliqua  symptomata  pathognomonica,  uti: 
emaciatio  corporis,  tussis,  sudores  nocturni  colliquativi  etc. 
desint,  illusio  haec  potissimum  brevi  tantum  durare  potest 
tempore.  — Excretiones  coutranaturales  variarum  rerum,  v.  gr, 
ranarum,  lacertarum,  piscium,  ossijim , pilorum,  lapidum, 
acuum,  tamquam  crassae  fraudes  semper  facile  evertuntur, 
nec  aliud  praeter  aliquod  acumen  ingenii  ex  parte  medici,  di- 
ligensque  observatio  ad  id  requiritur.  — Secessits  ossium  a- 
pud  mulieres  per  vaginam , iu  casibus  graviditatis  extrauteri- 
nae, omnino  locum  babere  potest.  — 

Dum  morbi  simulantur  febriles , symptomatum  cuncto- 
rum ratio  est  habenda,  singula  enim  illorum  facile  imitari 
possunt,  e.  gr,  pulsus  imitatio,  per  ligationem  artus  provo- 
cata; singularis  et  propria  febricitantium  urina,  admixtis 
V.  gr.  tingentibus;  pulvere  tegularum  etc.  producitur.  Saepe 
deceptores  potibus  utuntur  spirituosis,  aut  aliis  remediis  inci- 
tantibus, ut  hac  ratione  artificialem  systematis  vasorum  ex- 
altationem provocent,  quod  saepe  iam  solo  usu  potuum  cali- 
dorum theatorum  efficitur.  Subitanea  horum  symptomatum 
emansio,  quamprimum  causae  excitantes  agere  desierunt,  frau- 
dem denutat.  Simulantur  interdum  paroxijsmi  febrium 
intermittentium,  ubi  calor  et  sudor,  post  praegressam  adstri- 
ctionem  frigus  simulandi,  revera  subintrare  solet.  Usus  re- 
mediorum ingratorum  , diaeta  tenuissima,  denegatum  con- 
sortium cum  aliis,  brevi  potissimum  efficiunt,  nt  impo- 
postor  impatiens,  propositi  immemor , scenam  mutet,  dolmn- 
que  fateatur.  — Notandum  tamen  est,  quod  illi,  qui  per  a- 
busuni  fortiorum,  incitant jurn  remediorum,  sponte  statum  fe- 
brilem sibi  adseiverunt,  non  amplius  qua  sin^ulati,  sed  qua 
realitei  aegrotantes,  considerandi  sint,  -r 

Dolores  varii  p^eneris,  uti:  cephalahjia , odimlalifkt , 
eardiulgia y gastralgia,  enleralgia,  etc:  etc:  commode;  et 
ideo  admodum  libenter  simulantur.  — Florum  existentia,  aut 
non  existentia  nullis  manifestatur  signis  externis , hinc  nec 
facile  per  alios  dijudicari  potest,  Justa  tamen  latitantis  frau- 
dis exorietur  snspicio,  si  sub  longiori  etiam  duratione  praetex- 
ti eiusmodi  doloris,  status  organismi  reliqui  nihil  patiatur,  si 
pulsus  tempore  apparentis  insultus  immutatus  maneat,  si  de- 
nique status  talis  brevi  tantum  durans  tempore,  subito  cesset. 
Juvabit  in  similibus  circumstantiis,  veritatis  eruendae  ergo 
ad  remedia  externa  dolores  cientia , derivantia , ad  minas 
cum  operationibus  chirurgicis,  confugere.  — 

Dum  abstinentia  a cibo  longiori  simulatur  tempore  non 
minus  aegro,  quam  illius  agnatis  et  amicis  probe  invigilandum, 
cum  non  raro  ex  hac  parte  cibi  astuto  subministrentur.  Si 
post  longius  etiam  praetextum  jejunium,  nullarn  aeger  cor- 
poris patiatur  jacturam , quae  in  vera  ciborum  abstinentia 
non  potest  non  ingruere , latentis  fraudis  suspicio  multum  con- 
firmata est. 

In  imitandis  morbis  hepatis  dolosi  cutim  flavo  tingunt 
colore,  ast  hic  cutitn  abluendo  fraus  illico  cognoscitur,  insu- 
per albuginea  oculi,  praesente  tali  rerum  statu,  de  flavo 
nunquam  participat  colore.  — 

Impotentiam  viri  saepe  accusant,  dum  imputatam  sibi 
impregnationem  effugere  volunt,  aut  causa  procurandi  divortii. 
In  casu  praetextae  intoxicationis , ad  veritatem  eruen- 
dam confert , enumeratio  praegressorum  Symptomatum  , ho- 
rumque  cum  intoxicationis  verae  Symptomatibus  collatio , ha- 
bitaque  differentiarum  ratio.  — 

IpSa  mors  interdum  sistit  objectum  simulatjonis.  Aucto- 
res multi,  plura  adferunt  exempla  hominum,  qui  respiratio- 
nem , pulsum  arteriarum  et  cordis  pro  arbitrio  sistere  value- 
runt. *)  Apparatus  circa  instituendam  sepulturam,  aut  sectio- 
nem , optima  sunt  media , quibus  similia  cadavera  vitae  resti- 
tuuntur. — 

Ast  non  tantum  morbi  simulati , verum  etiam  praetextae 
et  fiqtae  morbornm  causae,  objectum  saepe  legalis  constituunt 
investigationis.  Non  rari  etenim  sunt  casus,  in  quibus  mor- 
bus aliquis  revera  quidem  existit,  dum  tamen  dubium  exori- 
tur, num  causae  quibus  aeger  originem  morbi  tribuit,  hunc 


Inter  liindus  dicuntur  inveniri  individua,  quae  in  provocando,  si- 
innlandoquc  mortis  statu  adeo  exercitata  sunt  , ut  seniet  plane 
per  .septimanas  (^)  iniiiimari  patiantur;  (Lancbf  I8I18).  — 

reapse  etiam  provocare  potuerint?  Sic  v.  gr.  dum  quii-piam 
in  morbum  incidit  post  peractos  inconsuetos , vires  nimium 
exhaurientes  labores;  post  perpessas  poenas  corporales, 
post  vehementes  mentis,  animique  motus,  post  usum  ali- 
mentorum quantitate , qnalitateque  peccantium , post  ab- 
sumta  medicamina , venena  etc.  — Interim  tamen  saepe 
accidit,  ut  morbi  causa  assignetur,  quae  cum  illius  origine 
nil  communis  habet,  partirn  ut  affectus  poenas,  partim  bonae 
famae  et  honoris  jacturam , quae  cum  similium  statuum  mor- 
bosorum v.  gr.  syphilidis,  acquirendi  modo  conjuncta  incedit, 
effugiat,  — Jam  medicus  publicus  similibus  in  casibus  duo 
haec  impritnis  momenta  perpendere  et  resolvere  debet,  nimi- 
rnm : l-o  Potuitne  morbus  praesens  in  genere  assignata  ex 

causa  initium  sumere,  et  2-o  morbus  in  casu  coram  existente 
effective  etiam  ex  eadem  causa  ortum  duxerit?  — Haec  ap- 
prime distinguere  et  definire  magnis  persaepe  premitur  diffi- 
4?ultatibu8,  partim  ob  densas,  quibus  tam  frequenter  momenta 
actiologioa  obteguntur  tenebras,  partim  ideo,  quod  morbus 
idem  diversis  e causis  originem  sumere  possit,  ut  adeo  raris- 
simis nonnisi  in  casibus  assignatam  morbi  causam,  omnimoda 
cum  certitudine  inflciari  liceat.  — Augentur  difficultates  hae, 
si  morbus  complicatus  sit,  si  feliciter  simuletur,  si  ortus  eius 
inffuxibus  psychicis  adseribatur,  aut  denique  si  ad  epidemi- 
cos tunc  regnantes  referendus  sit. 

. Et  hic,  prout  in  simulatione  .morborum  diligens  aegri 
requiritur  examen,  videndumque  ante  omnia  num  morbus  ipse 
simulatus  non  sit,  num  accusata  causa  cum  morbi  gradu  con- 
veniat, et  num  aeger  potentiae  huic  nocenti  tali  in  gradu  ex- 
positus  fuerit,  qui  ad  provocandum  morbum  omnino  suffecis- 
set? Helate  ad  simulatam  causam  adhuc  inquirendum,  an 
effective  ad  morbum  organismum  disposuerit,  vel  vero  qua 
causa  occasionalis  praesente  diathesi  ad  morbum  generandum"* 
contulerit?  — Non  est  in  similibus  casibus  negligenda  expe- 
rientia propria  aut  aliorum,  videndumque  num  haec  casus  stip- 
peditet , in  quibus  e causis  similibus,  similes  producti  fuerint 
morbi.^  - Spectat  morbus  ad  epidemicos  tunc  grassantes, 
origo  illius  ex  assignatis  tunc  aliis  potentiis  magno  in  gradu 
dubia  erit.  — - In  morbis  ad  campum  Chirurgiae  spectantibus 
ante  omnia  investigandum:  an  oblata  laesio  revera  praegres- 
sae violentiae  adseribenda,  aut  an  nOn  fors  vitium  quoddam 
inveteratum  recentis  originis  esse  asseratur?  In  genere  in  po- 
sti emis  his  malis  verum  a falso  distinguere  nequaquam  tam 
arduum  erit,  quam  in  internis,  complicatis  imprimis  morbis.  — 

Jflorbi  celati,  dissimulati. 

I 

Morbi  celati  dicuntur  illi,  quorum  praesentia  ab  indi- 
viduis iisdem  adfectis,  negatur,  aut  ocultatur.  — Dissimula- 
tio morborum  potissimum  tunc  locum  habet , dum  ex  eorutn- 
dem  existentia  aut  damnum  quodpiam,  aut  infamia,  in  per- 
sonam illis  obnoxiam  redundat  v.  gr.  solutio  matrimonii,  of- 
ficii et  servitii  ammissio,  vel  poena  fors  corporalis,  aut  car- 
cerum.  Spectant  huc:  Syphilis  in  omnibus  suis  formis;  morbi 
cutanei  quidam  foedi,  uti:  lepra ^ psora,  porrigo  ^ tinea; 
porro  phthisis;  epilepsia;  vitia  corporis  morbi' 

et  vitia  organorum  sensuum ; impotentia  virilis,  et  sterilitas, 
anhelitus  foetidus , ulcera  chronica , morbi  psychici  etc.  imo 
ipsa  mors  nonnunquam  celata  est.  Interim  morbi  similes  tunc 
tantum  constituunt  objectum  investigationis  medico-forensis, 
si  pet  eorumdem  dissimulationem  in  jura  aliorum  involatur; 
dum  enim  agitur  de  ulteriori  morbi,  per  suspectam  aliquam 
personam , propagatione , res  ad  forum  politiae  medicae  re- 
legatur. — 

In  genere  citra  investigationem  morborum  celatorum 
omnes  illae  observandae  erunt  leges,  quas  iam  , dum  de  mor- 
bis simulatis  actum  fuisset,  commemorare  libuit.  — Examen 
aegri  hic  non  minus  ac  ibi  omni,  cum  sagacitate  et  accuratia 
instituendum;  aeger,  si  opus  fuerit,  vestimentis  detractis  in- 
vestigandus, omniaque  momenta,  quae  rei  quamdam  concilia- 
re valent  claritatem,  diligenti  subjicienda  erunt  scrutinio. 
Astutia  et  obstinacitas  aegri  et  hic  non  raro  negotium  medico 
summe  difficile  reddunt,  frequenter  enim  symptomata  morbi 
praesentis  maxima  cum  dexteritate  occultantur,  aut  per  si- 
mulationem symptomatum  alterius  morbi  sedule  absconduntur. 
— Ceterum  cum  latentis  hic  fraudis  detectio,  a justa  ex  parte 
medici  cognitionis  diagnosticae,  et  semioticae  applieatione 
dependeat,  uberiorem  morborum  supra  enumeratorum  descri- 
ptionem silentio  praeterire  placet,  quae  tamen  commemoran- 
da sunt,  ad  sequentia  fere  reducuntur:  Syphiliticae  affectiones, 
antiquis  temporibus  non  parcas  pepererunt  difficultates,  dum 
nostro  aevo,  morbo  eiusque  diversis  formis  melius  cognitis  si- 
iifiles  investigationes  facilius  desiderato  cum  effectu  instituun- 
tur. Arduuiif  tamen  non  tam  infrequenter  est  eruere,  num 
blenorrhoca  apud  viros,  et  fiuxus  albus  apud  foerninas,  se- 

quela  celebrati  coitus  impuri,  vel  vero  aliarum  potentiarum 
nocentium,  existat,  cum  essentialia,  discrimen  indicantia 
signa  haud  assignentur.  EfjioresceJiliae  cutaneae  syphiliticae 
Molis  aeque  non  raro  cum  analogis  morbis  cutaneis,  nequa- 
quam tamen  syphiliticis,  confunduntur.  — Respectu  vero  ul- 
cerum syphiliticorum  y inoculatio  eorumdem,  in  casibus  du- 
biis optimuin  suppeditat  criterium. Psora  quoque  saepe 

inter  morbos  difficulter  distinguendos  spectat,,  huius  enim  ha- 
bitus externus  diversis  momentis  adeo  modificatur,  ut  per- 
saepe admodum  difficile  sit  eius  praesentiam  definire.  — Le- 
pra nostro  aevo  in  Europa  raro  aut  plane  non  occurrit,  et  nec 
facile  cum  alio  confunditur  morbo.  — Morbi  alii  cutanei,  im- 
primis ulcera  foeda,  si  ante  contractum  matrimonium  celata 
fuerunt,  non  raro  ansam  divortiorum  praebent.  Cum  vero 
haefc  per  adplicationem  certorum  remediorum  brevi  pro  tem- 
pore dispareaut,  maiori  iterum  cura  impetu  dein  in  conspectum 
proditura,  caveat  medicus,  ne  praematuram  ferat  sententiam. 

— Phthisis  ad  morbos  contagiosos  quidem  non  spectat , quam- 
vis talis  esse  in  calidis  praetenditur  regionibus ; nihilominus 
per  longius  consortium,  imprimis  in  matrimonio  et  per  usum 
lecti  communis  communicari  omnino  potest.  — Anhelitus  et 
sudor  foetidus  interdum  periodice  tantum  invadunt,  e.  gr.  foe- 
ininas  tempore  fluxus  cafameniorum  etc.  in  similibus  rerum 
adjunctis,  repetitis  vicibus  investigationem  suscipere  oportet. 

— Epilepsia  aliaeque  huic  analogae  nevroses,  ob  intervalla 
saepe  longiora  penitus  libera,  favent  dissimulationi,  imprimis 
tunc,  dum  aegrum  continuo  observare  nefas  est.  — In  celatis 
morbis  psychicis,  secundum  generales,  in  dijudicandis  per- 
turbatis animae  functionibus  recensitas  leges,  procedendum. 

— Mors  nostris  adminus  temporibus  admodum  brevi  tantum 
tempore  celari,  et  occultari  potest,  casusque  tales  solummodo 
tunc  objectum  medicinae  forensis  constituunt , dum  supersti- 
tes agnati,  ex  simili  mortis  occultatione,  commoda  quaepiam 
V.  gr.  longiorem  usum  beneficii  etc.  consequi  cupiunt.  — 

Morbi  iiiipiitaii. 

Morbi  hi  ad  celatos  referendi  sunt,  imputatio  enim  mor- 
bi cujusdam  potissimum  cum  eiusdem  dissimulatione  conjuncta 
incedit,  nisi  fors  fieret,  ut  homo  perfecte  sanus  morbi  argua- 
tur, quod  tamen  quantis  cum  difficultatibus  iunctum  sit  sane 
quivis  facile  perspicit  — Imputantur  vero  morbi  varii  tam 


corporis,  (]unin  Hnimi , c motivis  quidom  diversissimis,  passim 
tarnen  e vindiciae  studio,  malitia,  desiderio  haeredifatem, 
aut  alia  quaedam  commoda,  beneliciaque  consequendi,  solutio- 
nem matrimonii  procurandi,  aut  alium  in  exercitio  certo- 
rum jurium  impediendi  etc.  — Investigalio  generatim  secun- 
dum leges  illas  instituenda  est,  quas  penes  explorationem  mor- 
borum dissimulatorum  adferre  licuit.  — 


'T  li  e 9 e s. 

1.  In  morbis  simulatis,  cum  remediis  externis  dolorem  cientibus,  im- 
primis fortioribus,  caute  mercandum  est  ntedico. 

% Ille,  qui  simulandi  morbi  gratia,  per  abusum  incitantium  sponte 
statum  sibi  procuravit  febrilem,  non  amplius  qua  simulator, 
sed  qua  reapse  aegrotans  considerandus  est.  - 

3.  Vulgaris  pharmacorum  in  foris,  et  mercatorum  fornicibus  vendita- 

tio , prout  scientiae  medicae  noxia,  ita  sanitati  civium  deleteria. 

4.  Eruditio  sola  medicum  tantum  format  theoreticum,  ipsa  ars  condisci 

debet  ad  lectos  aegrorum,  et  ideo 

5.  Praxis  Nosocomialis  juveni  medico  summe  necessaria. 

^ 6.  Concisio  cataractae,  non  minus  q\iam  extractio , curam  sistit  ra- 
dicalem. 

7.  Saepe  praestat  mediciun  aegri  amicum  esse  rogantem,  quam  do- 

minum imperantem, 

8.  Fiducia  enim  aegri  in  medicum,  potens  iam  unum  sistit  remedium. 

9.  Prognosis,  quia  raro  certissima  statui  potest,  nec  de  aegri,  nec  de 

medici  sorte  decernit. 

10.  Non  magister,  sed  minister  naturae  est  medicus. 

H ipp  ocra  tcs. 


